钦定古今图书集成/明伦汇编/家范典/第016卷 > 《为皇太子求一日一入朝表》任昉
## 钦定古今图书集成/明伦汇编/家范典/第016卷 > 《为皇太子求一日一入朝表》任昉

臣闻内竖告安，姬昌怡色，鸡鸣戒旦，周发冠履。或以
凉燠之候，晨昏异宜；膳羞之和，鼎饪殊节。一晨三朝，
称情犹简；终日承颜，在理斯惬。且长寿之对，抚循无
已，驰道未穷，顾怀不辍，岂直下动天性，固亦上结慈
衷。自顷半旬乃朝，遂为通制，事谕信次，义乖晨省。一
日万机，不敢三尘于御省；每日改宿，特乞一至夫寝
门。